Ir-Regolament tal-Kummissjoni (KEE) Nru 2498/87
tat-18 ta’ Awissu 1987
li jemenda r-Regolament (KEE) Nru 2730/81 li jistabbilixxi lista ta’ aġenziji f’pajjiżi importaturi mhux membri intitolati li joħorġu sejħiet għall-offerti fis-settur tal-ħalib u l-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq fil-ħalib u l-prodotti tal-ħalib [1], kif l-aħħar emendat bir-Regolament (KEE) Nru 773/87 [2], u partikolarment l-Artikoli 13(3) u 17 (4) tiegħu,
Billi r-Regolament tal-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru No 768/87 [4], stabbilixxa lista ta’ aġenziji fil-pajjiżi importaturi mhux membri intitolati li joħorġu sejħiet għall-offerti fis-settur tal-ħalib u l-prodotti tal-ħalib;
Billi, fid-dawl tat-tagħrif l-aktar reċenti disponibbli għall-Kummissjoni dwar il-prattiċi kummerċjali segwiti mill-pajjiżi importaturi konċernati u n-natura uffiċjali ta’l-aġenziji in kwistjoni, ir-Regolament (KEE) Nru 2730/81 għandu jiġi emendat;
Billi l-miżuri previsti f’dan ir-Regolament huma konformi ma’l-opinjoni tal-Kumitat tal-Ġestjoni tal-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
Fl-Anness mar-Regolament (KEE) Nru 2730/81, il-lista ta’l-organizzazzjonijiet li joħorġu s-sejħiet għandha tiġi modifikata fir-rigward ta’l-l-Indja, il-Ġappun u l-Venezuela kif ġej:
Pajjiż Importatur | Organizzazzjoni tal-ħruġ |
l-Indja | India Dairy Corporation Derpen R.C. Dutt Berode 390 005 India ‘National Dairy Development Board (NDDB) Anand/Gujarat |
il-Ġappun | Livestock Industry Promotion Corporation (LIPC) Azadubai Building 2-1 Azadubai Mato Ku Tokyo Nikon Shiryo Kogyokai Kyodoukumiai 2-2-1 Azabudai |
il-Venezuela | ASOLEP Asociacion de Productores de Leche en Polvo Colinas de la California Esq. Avdas. San Francisco y Palmarito, Edificio Indulac Caracas 1010/A Comandancia General de la Marina Base aéreal la Carlota, Hangar la Marina Caracas INDULAC Colinas de California Esq. Avdas San Franza y Palmarito Edificio Indulac, Apartado 1546 Caracas 10107-A |
Artikolu 2
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta’ Awissu 1987.